section_heading: Fovizam
paragraph_text: Njegova prva djela bila su impresionistička, no nakon što je 1905. pogledao izložbu fovista, Braque počinje slikati u tom stilu. Fovisti, grupa čiji su članovi, među ostalima, bili i Henri Matisse i André Derain, su koristili žarke boje i slabe strukture forme kako bi uhvatili najintenzivniji emocionalni odgovor. Braque je najviše surađivao s Raoulom Dufyjem i Othonom Frieszom, koji su kao i Braqie živili u Le Havreu, te su svojim radom razvili novi oblik fovizma. Braque je 1906. s Frieszom putovao u L'Estaque, u Antwerpen i natrag u Le Havre kako bi izrađivao umjetnine.